જૈન ઇન્ટરનેશનલ ઓર્ગેનાઇઝેશન (JIO)ના અમદાવાદ ચેપ્ટરની સ્થાપના પરમપૂજ્ય ગુરુદેવ નયપદ્મસાગરજી મ.સા. અને સાધ્વીજી મયણાશ્રીજીના આશીર્વાદથી તથા મધ્યપ્રદેશના રાજ્યપાલ આનંદીબેન પટેલની ઉપસ્થિતમાં કરવામાં આવી છે. JIO-અમદાવાદની સ્થાપનાની સાથે ૧૫૦થી વધુ ગ્લોબલ ડિરેક્ટરોએ પણ શપથ લીધા હતા. તે ઉપરાંત JIO-અમદાવાદના પ્રેસિડેન્ટ તરીકે આશિષ દેસાઇની વરણી થઈ હતી. ૩૫૦૦થી વધુ વ્યક્તિઓની ઉપસ્થિતિમાં આ સમગ્ર કાર્યક્રમનું આયોજન કરવામાં આવ્યું હતું.